
     starosta obce

Obecné zastupiteľstvo obce Ždaňa, podľa § 4 ods. 1 a ods. 3 písm. a  podľa § 6

zákona č. 369/1990 Zb. o obecnom zriadení v znení neskorších predpisov sa uznieslo na tomto
všeobecne záväznom nariadení.
§ 1

Úvodné ustanovenie

1. Účelom tohto Všeobecne záväzného nariadenia ( ďalej len VZN) je stanovenie podmienok

prijímania žiadostí, postupu pri výbere nájomníkov a postupu pri schvaľovaní a realizovaní

prenájmu nájomných bytov ( ďalej len NB ).

2. NB sú vo vlastníctve obce Ždaňa s osobitným režimom, ktorý vymedzuje toto VZN.
§2

Charakter bytov v bytovom dome

1. V bytovom dome je 24 nájomných bytov, ktoré obec Ždaňa môže prenechať do nájmu výlučne za podmienok ustanovených v tomto VZN.

2. Jednotlivé byty v bytovom dome sa nemôžu odpredať, a to ani jednotlivo, ani celý bytový dom minimálne 30 rokov (slovom: tridsať rokov) od vydania právoplatného kolaudačného

rozhodnutia na bytový dom.

3. V bytovom dome sa nachádza osem dvojizbových bytov a šestnásť trojizbových bytov.

§3

Spôsob užívania bytov

1. Byty v bytovom dome je možné užívať len v rámci nájomného vzťahu.

2. Byty v bytovom dome je možné prenechávať do nájmu len fyzickým osobám (ďalej len

„nájomca“) za podmienok určených týmto VZN.

3. Obec  Ždaňa – ako prenajímateľ bytu - uzatvorí s nájomcom nájomnú zmluvu podľa § 685 Občianskeho zákonníka.

4. Nájomná zmluva sa uzatvára vždy na dobu určitú, ktorá neprevýši tri roky s výnimkou, ak

nájomcom je občan zo zdravotným postihnutím, u ktorého doba nájmu neprevýši desať rokov počínajúc dňom uzatvorenia nájomnej zmluvy.

5. V nájomnej zmluve je prenajímateľ povinný zakotviť právo nájomcu na opakované uzatvorenie nájomnej zmluvy na nájom bytu v bytovom dome, za rovnakých podmienok, za

akých bola uzatvorená predchádzajúca nájomná zmluva, ako aj za podmienok uvedených v §3

bod 6. tohto VZN a v § 711 Občianskeho zákonníka.

6. Nájomnú zmluvu možno s nájomcom opätovne dohodnúť ak:

a) Nájomca požiadal prenajímateľa o opätovné uzatvorenie nájomnej zmluvy najneskôr tri

mesiace pred uplynutím dohodnutej doby nájmu.

b) Nájomca a osoby, ktoré s ním žijú v spoločnej domácnosti nemajú vlastný byt.

c) Nájomca má trvalý pobyt na území obce Ždaňa
d) Naďalej spĺňa podmienky nájomcu určené v tomto VZN.

e) Nie je dôvod na vypovedanie nájmu bytu zo strany prenajímateľa podľa § 711 ods. 1

Občianskeho zákonníka.

7. Splnenie podmienok pre opätovné uzatvorenie nájomnej zmluvy podľa §3 bod 6. tohto

VZN skúma prenajímateľ bytu ku dňu opakovaného uzatvorenia nájomnej zmluvy. V prípade,

že nájomca nepreukáže splnenie podmienok podľa §3. bod 6. VZN, prenajímateľ s ním

opätovne nájomnú zmluvu neuzatvorí.

8. Maximálne 10 % z celkového počtu 24 bytov, t.j. 2 byty (slovom: dva byty), môže obec

prideliť do užívania fyzickým osobám, ktoré nespĺňajú podmienky podľa §4 a §5 tohto VZN,

ak takého osoby zabezpečujú spoločenské, kultúrne, zdravotnícke, ekonomické a sociálne

potreby obce. O ich výbere rozhoduje obecné zastupiteľstvo na návrh starostu obce.
§4
Štandardný režim nakladania s nájomnými bytmi

1.Štandartné NB sú určené pre občanov, ktorí spĺňajú tieto podmienky:

a) žiadateľ je fyzická osoba, ktorej mesačný príjem a mesačný príjem osôb s ňou bývajúcich, ktorých príjmy sa posudzujú spoločne podľa osobitného predpisu
), neprevyšuje trojnásobok životného minima
) platného k 31. decembru predchádzajúceho kalendárneho roka, vypočítaného pre nájomcu a osoby, ktorých príjmy sa posudzujú spoločne; pritom mesačný príjem sa vypočíta z príjmu
) za predchádzajúci kalendárny rok ako podiel tohto príjmu a príslušného počtu mesiacov, počas ktorých sa príjem poberal (ďalej len „životné minimum“) alebo

b) žiadateľ je z mladej rodiny; pričom za mladú rodinu sa považuje rodina, v ktorej aspoň jeden z manželov ku dňu podpísania nájomnej zmluvy je mladší ako 35 rokov veku a spĺňa podmienku príjmu podľa bodu a,

c) žiadateľ je občan Slovenskej republiky s trvalým alebo prechodným pobytom v obci Ždaňa,

d) žiadateľ v čase podania žiadosti bol minimálne 1 rok pred podaním žiadosti samostatne zárobkovo činnou osobou a tento stav trvá, alebo mal pracovný pomer a tento trvá a nie je vo

výpovednej lehote,

e) žiadateľ nie je väčšinovým vlastníkom, nájomcom, spoločným nájomcom iného bytu, bytového alebo rodinného domu,

f) ak je žiadateľ nájomcom bytu, bytového alebo rodinného domu a zaviaže sa, že ku dňu

pridelenia NB ukončí nájom bytu, bytového alebo rodinného domu, je táto skutočnosť

považovaná za splnenie podmienky uvedenej v §4 bod.1 pís. d tohto VZN.
§5

Zvláštny režim nakladania s nájomnými bytmi

1. Bezbariérový byt je určený pre občanov, ktorí spĺňajú tieto podmienky:

a) žiadateľ - fyzická osoba, ktorá je občanom s ťažkým zdravotným postihnutím a ktorej mesačný príjem neprevyšuje štvornásobok životného minima, alebo sa jedná o žiadateľa , ktorého osoba žijúca s ním v spoločnej domácnosti je občanom s ťažkým zdravotným postihnutím a mesačný

príjem žiadateľa a osôb s ním bývajúcich, vypočítaný ako súčet príjmov osôb, ktorých príjmy

sa posudzujú spoločne podľa osobitného predpisu je vyšší ako životné minimum, vypočítané

z príjmov za posledný kalendárny rok.

b) žiadateľ je občan Slovenskej republiky s trvalým alebo prechodným pobytom v obci

Ždaňa,

c) žiadateľ nie je väčšinovým vlastníkom, nájomcom, spoločným nájomcom iného bytu,

bytového alebo rodinného domu,

d) ak je žiadateľ nájomcom bytu, bytového alebo rodinného domu a zaviaže sa, že ku dňu

pridelenia NB ukončí nájom bytu, bytového alebo rodinného domu, je táto skutočnosť

považovaná za splnenie podmienky uvedenej v §5 bod.1 pís.c tohto VZN.
§6

Prijímanie a posudzovanie žiadostí

1. Byt bude pridelený žiadateľovi podľa poradovníka

2. Žiadatelia sú evidovaní v poradovníku, ktorý začína číslom „1“ a žiadatelia sú v ňom zoradení vzostupne podľa dátumu podania žiadosti.

3. Súčasťou žiadosti je dotazník, ktorý musí obsahovať:

a) meno, priezvisko, prípadne rodné meno žiadateľa,

b) dátum a miesto narodenia, trvalé bydlisko a rodinný stav žiadateľa,

c) čestné prehlásenie žiadateľa o majetkových pomeroch, z ktorého bude zrejmý vlastnícky

alebo nájomný vzťah k bytu, bytovému alebo rodinnému domu,

d) potvrdenie zamestnávateľa o dobe zamestnania, dĺžke uzavretej pracovnej zmluvy a výške

priemerného mesačného príjmu za predchádzajúci kalendárny rok pred podaním žiadosti,

v prípade dôchodcov sa preukáže výška dôchodku dokladom zo Sociálnej poisťovne,

e) žiadateľ o bezbariérový byt predloží doklad o diagnóze a rozsahu zdravotného postihnutia.

4. Žiadateľ pred uzavretím nájomnej zmluvy zloží finančnú  zábezpeku za užívanie bytu, ktorá  nepresiahne ročné nájomné, určené podľa aktuálne platných predpisov, pričom lehota na zloženie finančnej zábezpeky nájomcom nebude dlhšia ako 30 kalendárnych dní pred podpísaním nájomnej zmluvy. Finančná záruka bude zúčtovaná po ukončení nájmu.

5. Žiadateľ, ktorý k žiadosti nepredloží vyplnený dotazník s prílohami podľa §6 bod. 3. tohto

VZN, uvedie nepravdivé údaje, údaje sfalšuje, nedostaví sa k podpisu nájomnej zmluvy alebo

ju nepodpíše, nezloží finančnú záruku vyradí sa z poradovníka.

6. Podané žiadosti prerokuje komisia obecného  zastupiteľstva vytvorená na tento účel.
7. Komisia na základe predložených dokladov a v súlade s podmienkami podľa §4 alebo §5 vypracúva a predkladá obecnému zastupiteľstvu návrh na pridelenie NB.

8. Po uspokojení žiadateľov podľa §6 bod 7. komisia prerokuje za predpokladu existencie

neobsadených NB tých žiadateľov, ktorí splnili kritéria § 4 alebo § 5 tohto VZN a nemali

pred podaním žiadosti alebo v čase podania žiadosti trvalý alebo prechodný pobyt v obci

Ždaňa. Týmto žiadateľom v počte zodpovedajúcom voľným NB odporučí

schváliť žiadosti obecným zastupiteľstvom.

9. Ak je voľný bezbariérový NB a obcou nie je evidovaná v poradovníku o bezbariérový NB

žiadosť občana s ťažkým zdravotným postihnutím, komisia odporučí obecnému

zastupiteľstvu na schválenie jeho prenájom žiadateľovi bez zdravotného postihnutia. Nájomná

zmluva na bezbariérový NB bude takto uzatvorená na dobu určitú, ktorá neprevýši jeden rok.

Po zaradení žiadosti občana s ťažkým zdravotným postihnutím do poradovníka bude táto

riešená prednostne a súčasný nájomca stráca nárok na predĺženie nájomnej zmluvy.

10. Mimo poradovníka je možné uzavrieť nájomnú zmluvu na byt pri splnení aspoň jednej

z týchto podmienok :

a) byt bude pridelený v zmysle §3 bod.8 tohto VZN

b) uchádzač prišiel o bývanie v dôsledku živelnej pohromy

c) uchádzač splňujúci podmienky § 4 alebo § 5 sa zaviaže uhradiť nájomné za nájomcu,

ktorému bola daná výpoveď v zmysle § 711 Občianskeho zákonníka a poskytne mu náhradné

ubytovanie.

11. Pred uzatvorením nájomnej zmluvy na užívanie bytu v bytovom dome je budúci nájomca

povinný prenajímateľovi zdokumentovať splnenie podmienok, za ktorých podľa tohto VZN

možno s občanom uzatvoriť nájomnú zmluvu.

§7

Nájomný vzťah

1.Nájomnú zmluvu so žiadateľom uzatvára štatutárny zástupca obce na základe uznesenia

obecného zastupiteľstva, ktorým bol nájom schválený.

2. V NB posudzovaných podľa tohto VZN nemožno:

a) prihlásiť na trvalý pobyt inú osobu ako nájomcu , manželku (manžela) a ich deti žijúce

s nimi v spoločnej domácnosti,

b) realizovať podnájom bytu alebo prevod vlastníckych práv,

c) realizovať prechod nájmu v zmysle §706 Občianskeho zákonníka.

3. Nájomca nájomného bytu nemá nárok na pridelenie náhradného bytu, alebo inej bytovej

náhrady pri ukončení nájmu z akéhokoľvek dôvodu.

4. K termínu ukončenia nájmu je nájomca povinný byt uvoľniť a odovzdať ho v stave

primeranom dobe užívania, pričom nesie zodpovednosť za spôsobené škody.

5. Výmena bytu je možná na základe žiadosti nájomcu so súhlasom obecného

zastupiteľstva. Nájomca môže požiadať o výmenu bytu maximálne 1-krát počas trvania

nájomného vzťahu.

6. Súčasťou nájomnej zmluvy je notárska zápisnica, v ktorej nájomca vyjadrí súhlas

s podmienkami stanovenými týmto VZN a s vyprataním na miesto určené nájomcom

v prípade, ak sa po ukončení nájmu z akéhokoľvek dôvodu nájomca sám dobrovoľne

z nájomného bytu nevysťahuje. V prípade, ak sa nájomca k termínu ukončenia nájomnej

zmluvy z nájomného bytu neodsťahuje, prenajímateľ zabezpečí vypratanie nájomného bytu na

náklady nájomcu na miesto určené nájomcom v notárskej zápisnici.
§8

Nájomné

1. Za užívanie bytu v bytovom dome je nájomca povinný platiť nájomné a cenu služieb

poskytovaných s užívaním bytu v lehotách a spôsobom dojednaných v nájomnej zmluve.

2. Pri výpočte nájomného za užívanie bytu v bytovom dome je prenajímateľ povinný dodržať

postup podľa  Výnosu Ministerstva výstavby a regionálneho rozvoja Slovenskej republiky z 28. novembra  2007  č. V-1/2007 o poskytovaní dotácií na rozvoj bývania tak, že nájomné za kalendárny rok je najviac 5% obstarávacej ceny bytu.

3. Pri výpočte ceny služieb poskytovaných s užívaním bytu sa postupuje podľa platných

cenových predpisov.

4. Splatnosť nájomného a úhrad za plnenia poskytované s užívaním bytu je mesačne vždy

do 20. dňa bežného mesiaca.
§9

Zánik nájmu

1. Uplynutím doby nájmu, ak nebola táto doba podľa tohto VZN  predĺžená.

2. Písomnou dohodou medzi prenajímateľom a nájomcom

3. Písomnou výpoveďou nájomcu. Nájom bytu sa skončí uplynutím posledného dňa mesiaca

nasledujúceho po mesiaci, v ktorom bola výpoveď doručená prenajímateľovi.

4. So súhlasom obecného zastupiteľstva a so súhlasom starostu obce písomnou výpoveďou

nájmu prenajímateľom, ak nájomca:

a) nespĺňa podmienky tohto VZN,

b) alebo hrubo porušuje svoje povinnosti vyplývajúce z nájmu bytu, najmä tým, že nezaplatil

včas nájomné alebo úhrady za plnenia poskytované s užívaním bytu za čas dlhší ako 3

mesiace,

c) alebo ten, kto s ním býva v spoločnej domácnosti, napriek písomnej výstrahe hrubo

poškodzuje prenajatý byt a jeho príslušenstvo, spoločné priestory a spoločné zariadenia

v dome,

d) alebo využíva prenajatý byt bez súhlasu vlastníka na iné účely ako na bývanie, alebo ak

nájomca, alebo ten, kto s ním býva, sústavne porušuje pokojné bývanie ostatných nájomcov,

ohrozuje bezpečnosť, alebo porušuje dobré mravy v dome,

e) alebo neužíva byt bez vážnych dôvodov

f) alebo bez súhlasu vlastníka bytu ubytuje v predmetnom byte iné osoby, ktoré nie sú

vedené na evidenčnom liste k tomuto bytu.

5. Nájom bytu sa končí posledným dňom mesiaca nasledujúceho po mesiaci, v ktorom bola

výpoveď doručená nájomcovi. Za dátum doručenia zásielky o výpovedi sa považuje posledný

deň možnosti vyzdvihnutia uvedenej zásielky určenej príslušným doručovacím úradom.
§10

Záverečné ustanovenia

1. Obecný úrad v Ždani zverejní zoznam nájomcov schválený obecným zastupiteľstvom na informačnej tabuli obce.

2.Podmienky určené týmto VZN sú neoddeliteľnou  súčasťou nájomnej zmluvy.

3. Na tomto VZN sa uznieslo Obecné zastupiteľstvo v Ždani dňa  11. 12.  2008  uznesením 
č.  13 /2008.

4. Toto VZN nadobúda účinnosť dňom 1.1.2009
V Ždani, 12. 12. 2008

                                                                                    Ing. Ján Kokarda 
                                                                                        starosta obce
�) § 3 zákona č. 601/2003 Z. z. o životnom minime a o zmene a dplnení niektorých zákonov v znení neskorších predpisov.


�) § 2 zákona č. 601/2003 Z. z. v znení neskorších predpisov.


�) § 4 zákona č. 601/2003 Z. z. v znení neskorších predpisov.





